Quintus Dellius

Quintus Dellius (floruit 43–30 a.C.n.) fuit legatus ac fortasse etiam deliciaeSic Dio Cassius 49.39. Marci Antonii triumviri. "Desultor bellorum civilium" a Messalla Corvino appellabaturSeneca, Suasoriae I.7. Ipse Messala primum a Cassio ad Marcum Antonium, deinde ab Antonio ad Octavianum confugerat. quia anno 43 a.C.n. a Dolabella ad Cassium, anno 42 a.C.n. a Cassio ad Marcum Antonium, anno 31 a.C.n. paulo ante pugnam Actiacam ab Antonio ad Octavianum transfugeratVelleius Paterculus II.84.3. Tum pretium gratiae omnia belli consilia Marci Antonii hostibus prodidit.

Litteris quoque operam dabat atque historiam expeditionis adversus Parthos composuit, cui ipse Marcum Antonium secutus anno 36 a.C.n. interfuit, opus hodie deperditum, cuius tamen meminit Plutarchus in Vita Marci Antonii. Epistulae eius lascivae ad Cleopatram quoque in omnium manibus erantSeneca, Suasoriae I.7 ː nam voluptatum Marci Antonii velut procurator fuitPlut., Ant. 25. Flavius Iosephus, Ant. Iud. XV.25.. Horatius ei unum e carminibus dicavitCarmina II.3. ː

Aequam memento rebus in arduis

servare mentem....

.........................

........... moriture Delli.

Fontes 
Dio Cassius libro quadragesimo nono Historiae Romanae cap. 39 necnon libro L cap. 23
Flavius Iosephus, libro primo de Bello Iudaico 290
̽libro quarto decimo Antiquitatum Iudaicarum 394 necnon libro quinto decimo 25-27
Plutarchus, Marcus Antonius in Vitis parallelis 25-26 et 59
Seneca, De clementia, I, 10
Seneca Maior, Suasoriae I.7
Strabo, libro undecimo Geographicon 13.3
 Velleius Paterculus, libro secundo Historiae Romanae cap. 84

 Plura legere si cupis 
Marie-Claire Ferriès, Les partisans d'Antoine  : des orphelins de César aux complices de Cléopâtre. Burdigalae : Ausonius, 2007: 60.    ISBN 2-910023-83-4
Quintus Dellius in Paulys Real-Enzyklopädie der classischen Altertumswissenschaft

 Notae 

Categoria:Marcus Antonius
Categoria:Auctores Latini antiqui
Categoria:Historici Romani antiqui
Categoria:Scriptores Italiae antiquae
Categoria:Participes Belli Civilis (44-30 a.C.n.)